turjo4nis/wikipedia-bn-dump-20250701 huggingface dataset:
নূতন চন্দ্র সিংহ

নূতনচন্দ্র সিংহ (জন্ম: ১ ডিসেম্বর, ১৯০০ - মৃত্যু: ১৩ এপ্রিল, ১৯৭১) চট্টগ্রামের নারী শিক্ষার অন্যতম অগ্রদূত। তিনি চট্টগ্রামের রাউজান উপজেলার গুজরা গ্রামে মামার বাড়িতে জন্মগ্রহণ করেন। তার পিতার নাম "অখিলচন্দ্র সিংহ" এবং মাতার নাম "গয়েশ্বরী সিংহ"।

যৌবনে নুতনচন্দ্র জীবিকার সন্ধানে আকিয়াবে গিয়ে সাবান ও আয়ুর্বেদীয় ঔষধ প্রস্তুতের ব্যবসা শুরু করেন। পরে বিহারের কুণ্ডুগ্রাম তীর্থে গিয়ে কবজ ধারণ করেন। পরে চট্টগ্রামে ফিরে কুণ্ডেশ্বরী বিগ্রহ ও কুণ্ডেশ্বরী ঔষধালয় স্থাপন করেন, যা পরে এক শিল্প প্রতিষ্ঠানে পরিণত হয়। 

বাংলাদেশের নারী শিক্ষার ব্যাপারে চট্টগ্রামের গ্রামাঞ্চলে কুন্ডেশ্বরী বালিকা মহাবিদ্যালয়, কুন্ডেশ্বরী বালিকা বিদ্যামন্দির, কুন্ডেশ্বরী আয়ুর্বেদিক কলেজ ও কুন্ডেশ্বরী সরকারি প্রাথমিক বিদ্যালয় তৈরি করেন, যা আজও সগৌরবে তার কীর্তি বহন করে চলেছে। এছাড়াও তিনি গহিরা হাই স্কুল, গহিরা কলেজ, রাউজান কলেজ, রাউজান স্কুল, হাটহাজারী কলেজ, বাঁশখালী কলেজ, ফতেয়াবাদ কলেজসহ বহু শিক্ষা সহায়তা ও পৃষ্ঠপোষকতা করেছেন। মানবতার সেবায় ভারত উপমহাদেশের অন্যতম আয়ুর্বেদিক প্রতিষ্ঠান কুন্ডেশ্বরী ঔষধালয় লিঃ প্রতিষ্ঠা করেন।
কুন্ডেশ্বরী ওয়েলফেয়ার ট্রাস্ট তার নামে প্রতি বছর 'শহীদ নূতনচন্দ্র সিংহ স্মৃতি বৃত্তি' ও গুণীজন সংবর্ধনা প্রদান করে থাকে।

১৯৭১ সালের ১৩ এপ্রিল, বাংলাদেশের মুক্তিযুদ্ধকালীন সময়ে তিনি চট্টগ্রামের রাউজান এলাকার ত্রাস ও আল-শামস বাহিনীর নেতা সালাউদ্দিন কাদের চৌধুরীর হাতে নির্মমভাবে নিহত হন। ২০১১ সালে স্বাধীনতা ও মুক্তিযুদ্ধ ক্ষেত্রে অসাধারণ ও কৃতিত্বপূর্ণ অবদানের স্বীকৃতিস্বরূপ নূতন চন্দ্র সিংহকে (মরণোত্তর) ‘স্বাধীনতা পুরস্কার-২০১১’ প্রদান করা হয়।

তথ্যসূত্র 

১৯০০-এ জন্ম
১৯৭১-এ মৃত্যু
বাংলাদেশী জনহিতৈষী
চট্টগ্রাম জেলার সমাজ সংস্কারক
স্বাধীনতা পুরস্কার বিজয়ী
বাংলাদেশের স্বাধীনতা যুদ্ধে নিহত ব্যক্তি
চট্টগ্রাম জেলার ব্যক্তি
২০শ শতাব্দীর জনহিতৈষী
বাংলাদেশের ব্যাংকের তালিকা

বাংলাদেশের ব্যাংকসমূহের তালিকা হচ্ছে বাংলাদেশে কার্যক্রম পরিচালনা করে এমন ব্যাংকসমূহের একটি তালিকা। বাংলাদেশের কেন্দ্রীয় ব্যাংক হলো বাংলাদেশ ব্যাংক। বাংলাদেশের ব্যাংকসমূহকে মূলত দুই শ্রেণিতে ভাগ করা হয়েছে; তালিকাভুক্ত বা তফসিলি ও অ-তালিকাভুক্ত বা অ-তফসিলি ব্যাংক। ৬টি রাষ্ট্রায়ত্ব বাণিজ্যিক ব্যাংক, ৪৩টি বেসরকারি বাণিজ্যিক ব্যাংক, ৩টি বিশেষায়িত ব্যাংক, ও ৯টি বিদেশি ব্যাংকসহ বাংলাদেশে মোট তালিকাভুক্ত ব্যাংকের সংখ্যা ৬১টি এবং অ-তালিকাভুক্ত ব্যাংকের সংখ্যা ৫টি। প্রথম দেশ হিসেবে বাংলাদেশই সামাজিক ব্যবসার ধারণায় প্রতিষ্ঠিত হয় গ্রামীণ ব্যাংক নামক ক্ষুদ্রঋণ সেবাদাতা প্রতিষ্ঠান, যা একটি বিশেষায়িত অ-তালিকাভুক্ত ব্যাংক হিসেবে কার্যক্রম পরিচালনা করছে। ২০০৬ সালে দারিদ্র বিমোচনে অবদান রাখায় গ্রামীণ ব্যাংক এবং মুহাম্মদ ইউনূস যৌথভাবে শান্তিতে নোবেল পুরস্কার লাভ করেন।

কেন্দ্রীয় ব্যাংক 
বাংলাদেশের কেন্দ্রীয় ব্যাংক হচ্ছে বাংলাদেশ ব্যাংক। এটি বাংলাদেশ ব্যাংক আদেশ, ১৯৭২-এর মাধ্যমে ১৯৭১ সালের ১৬ ডিসেম্বর প্রতিষ্ঠা লাভ করে। রাষ্ট্রের পক্ষে এটি দেশের ব্যাংক এবং ব্যাংক বহির্ভূত আর্থিক প্রতিষ্ঠানসমূহকে নিয়ন্ত্রণ করে থাকে। দেশের মুদ্রানীতি বাংলাদেশ ব্যাংক কর্তৃক নিরূপিত ও পরিচালিত হয়। এটি দেশের বৈদেশিক মুদ্রার তহবিল সংরক্ষণ করে থাকে। এছাড়া এটি বৈদেশিক মুদ্রার বিপরীতে বাংলাদেশি টাকার বিনিময় হার নির্ধারণ করে। ১ টাকা, ২ টাকা এবং ৫ টাকার কাগুজে নোট ব্যতীত সকল কাগুজে নোট মুদ্রণ এবং বাজারে প্রবর্তন এই ব্যাংকের অন্যতম দায়িত্ব। এছাড়া এটি সরকারের কোষাগারের দায়িত্বও পালন করে থাকে।

তালিকাভুক্ত ব্যাংক

রাষ্ট্রয়াত্ত বাণিজ্যিক ব্যাংক 
বাংলাদেশে ৬টি রাষ্ট্রয়াত্ত বাণিজ্যিক ব্যাংক রয়েছে যেগুলোর শতভাগ অথবা প্রায় শতভাগ মালিকানা বাংলাদেশ সরকারের।

বেসরকারি বাণিজ্যিক ব্যাংক 
বাংলাদেশে ৪৩ টি বেসরকারি বাণিজ্যিক ব্যাংক রয়েছে যেগুলোর বেশিরভাগ বা সমস্ত শেয়ার বা মালিকানা রয়েছে ব্যক্তি বা বেসরকারি প্রতিষ্ঠানের হাতে।

প্রচলিত ব্যাংকিং 
বাংলাদেশে পরিচালিত বেসরকারি বাণিজ্যিক ব্যাংকের মধ্যে ৩৩টি ব্যাংক প্রথাগত বা প্রচলিত ব্যাংকিং কার্যক্রম করে থাকে।

ইসলামী ব্যাংকিং 
বাংলাদেশে পরিচালিত বেসরকারি বাণিজ্যিক ব্যাংকের মধ্যে ১০ টি ব্যাংক ইসলামী ব্যাংকিং কার্যক্রম করে।

বিদেশি বাণিজ্যিক ব্যাংক 
বাংলাদেশে ৯টি বিদেশি বাণিজ্যিক ব্যাংক কর্মরত রয়েছে। এই বিদেশি বাণিজ্যিক ব্যাংকসমূহ বাংলাদেশে আঞ্চলিক কার্যালয় ও শাখা কার্যালয় খুলে তাদের কার্যক্রম পরিচালনা করছে।

বিশেষায়িত ব্যাংক 
বাংলাদেশে ৩টি বিশেষায়িত ব্যাংক রয়েছে যেগুলোর মালিকানা বাংলাদেশ সরকারের হাতে। ব্যাংক তিনটি আলাদা আলাদা বিশেষ উদ্দেশ্য পূরণকল্পে গঠন করা হয়েছে।

ডিজিটাল ব্যাংক 
বাংলাদেশে লাইসেন্সপ্রাপ্ত ডিজিটাল ব্যাংক একটি: নগদ ডিজিটাল ব্যাংক পিএলসি। তবে ২২শে আগস্ট ২০২৪ হতে এটির লাইসেন্স স্থগিত রয়েছে।

অ-তালিকাভুক্ত ব্যাংক 
বাংলাদেশে ৫টি অ-তালিকাভুক্ত ব্যাংক রয়েছে।

আরও দেখুন 
 বাংলাদেশের আর্থিক সেবাদানকারী কোম্পানির তালিকা
 বাংলাদেশের বীমা কোম্পানির তালিকা

তথ্যসূত্র 

 তালিকা
ব্যাংক
দেশ অনুযায়ী ব্যাংকের তালিকা
প্রাকৃতিক দর্শন

প্রাকৃতিক দর্শন এবং প্রকৃতির দর্শন (লাতিন ভাষায়: Philosophia naturalis) ছিল প্রকৃতি তথা সমগ্র ভৌত বিশ্ব বিষয়ক অধ্যয়ন। আধুনিককালে যাকে প্রাকৃতিক বিজ্ঞান বা পদার্থবিজ্ঞান বলা হয় তা-ই একসময় ছিল প্রাকৃতিক দর্শন। প্রাকৃতিক দর্শনকে বলা যায় আধুনিক বিজ্ঞানের পূর্বসূরী। ক্ষুদ্রাতিক্ষুদ্র থেকে শুরু করে অনেক বড়- সকল বস্তুর গঠন এবং কার্যকারিতা নিয়ে জ্ঞানের এই শাখায় আলোচনা করা হতো।

যেমন ইংরেজ বিজ্ঞানী আইজাক নিউটন তার গুরুত্বপূর্ণ গ্রন্থটির নাম দিয়েছিলেন ফিলোসোফিয়া নাতুরালিস প্রিংকিপিয়া মাথেমাটিকা যাকে বাংলা করলে দাঁড়ায় প্রাকৃতিক দর্শনের গাণিতিক নীতিসমূহ। গণিতের মাধ্যমে পদার্থবিজ্ঞানের অনেক সূত্র আবিষ্কার করলেও তিনি এই জ্ঞানকে প্রাকৃতিক দর্শন নামেই আখ্যায়িত করেছিলেন। ফ্রান্সিস বেকন ও মনে করতেন তিনি প্রাকৃতিক দর্শনের জন্য একটি নতুন পদ্ধতি আবিষ্কার করেছেন। সেই যুগে এমনকি প্রাকৃতিক ইতিহাস এবং রসায়নকে আলাদা করে দেখার কোন উপায় ছিল না। এমনকি ভ্রমণ কাহিনীও প্রাকৃতিক দর্শনের উন্নয়নের জন্য একটি গুরুত্বপূর্ণ ক্ষেত্র বলে গণ্য হতো।

মার্টিন হাইডেগার লক্ষ্য করেছিলেন যে গ্রিক দার্শনিক এরিস্টটল প্রকৃতি নামক ধারণাটির জনক এবং এই ধারণাটিই মধ্যযুগে ও আধুনিক যুগের পত্তনের পূর্ব পর্যন্ত প্রভাবশালী ছিল। তিনি বলেন:

তথ্যসূত্র

বহিঃসংযোগ 
 "Aristotle's Natural Philosophy", স্ট্যানফোর্ড এনসাইক্লোপিডিয়া অফ ফিলোসফি
 Institute for the Study of Nature
 "A Bigger Physics," a talk at MIT by Michael Augros
 Other articles

দর্শনের ইতিহাস
পদার্থবিজ্ঞানের ইতিহাস
প্রাকৃতিক দর্শন
বিজ্ঞানের ইতিহাস
মহা ধূমকেতু (১৫৭৭)

১৫৭৭ সালের মহা ধূমকেতু (ইংরেজি: Great comet of 1577) ১৫৭৭ সালে পৃথিবীর কাছ দিয়ে উড়ে গিয়েছিল। সমগ্র ইউরোপ এবং মধ্যপ্রাচ্যের বেশ কিছু স্থান থেকে এটি দেখা যায়। জার্মান জ্যোতির্বিদ ইয়োহানেস কেপলার মাত্র ৬ বছরে বয়সে তার মা-র সাহায্যে এটি দেখেছিলেন। তবে এর সবচেয়ে গুরুত্বপূর্ণ পর্যবেক্ষণটি করেন প্রাগে বসবাসরত ডেনীয় জ্যোতির্বিদ ট্যুকো ব্রাহে। বলা হয়, ১৫৭২ সালের অতিনবতারা এবং ১৫৭৭ সালের ধূমকেতুর পর্যবেক্ষণ ৩১ বছর বয়সী ট্যুকোকে পেশাদার জ্যোতির্বিদ হিসেবে প্রতিষ্ঠিত করেছিল এবং তার মাধ্যমে পতন ঘটিয়েছিল প্রায় দেড় যুগ ধরে প্রভাব বিস্তারকারী এরিস্টটলীয় দৃষ্টিভঙ্গির। ডেনমার্কের রাজার কাছ থেকে পাওয়া অর্থে তিনি একটি মানমন্দির নির্মাণ করেছিলেন যেখান থেকে তিনি ধূমকেতুটি দেখেন এবং স্পষ্টভাবে বুঝতে পারেন এটি পৃথিবীর বায়ুমণ্ডলের বাইরে তো অবশ্যই, এমনকি চাঁদ থেকেও দূরে অবস্থিত যা এরিস্টটলের চিন্তাধারার বিরোধী।

তথ্যসূত্র 

ধূমকেতু
জ্যোতির্বিজ্ঞানের ইতিহাস
হামিদ আলী

হামিদ আলী বা মুহাম্মদ হামিদ আলী (জন্ম: ১৮৭৪ - ১৫ই ডিসেম্বর, ১৯৫৪) একজন বাঙালি কবি। তিনি রবীন্দ্রনাথের সমসাময়িক কবিদের মধ্যে একজন।

জীবনী 
হামিদ আলী ১৮৭৪ সালে ব্রিটিশ ভারতের চট্টগ্রাম জেলার সুলতানপুরের কাজী পাড়ায় জন্মগ্রহণ করেন। তার পুরো নাম ছিল মুহাম্মদ হামিদ আলী। তার পিতার নাম উজির আলী। তারা ছিলেন চার ভাই ও এক বোন যার মধ্যে তিনি ছিলেন তৃতীয়। তার বড় ভাই "আমীর আলী" একজন বিশিষ্ট আলেম ছিলেন। মেজু ভাই "মকবুল আলী" এন্ট্রাস পাস করে, জজকোর্টে চাকরি করতেন। কবি হামিদ আলী পাঠশালায় প্রাথমিক শিক্ষা লাভ করেন এবং কলকাতা আলীয়া মাদ্রাসা থেকে কৃতিত্বের সহিত এফএম পাস করেন। তিনি চট্টগ্রামের বিশিষ্ট ইসলামী চিন্তাবিদ ও আলেম "মাওলানা আব্দুল আলীর" কন্যা "আমেনা খাতুনকে" বিবাহ করেন।

কর্ম জীবন 
কবির কর্ম জীবন সম্পর্কে জানা যায় তিনি রাজনীতি সচেতন ছিলেন। মুসলিম লীগ সৃষ্টির গোড়া থেকেই তিনি জড়িত ছিলেন। পেশাগত দিক থেকে তিনি জীবনে শিক্ষকতাকেই বেছে এবং সারাজীবন তিনি শিক্ষক হিসাবে নিয়োজিত ছিলেন। তিনি নোয়াখালী জিলা স্কুল, কুমিল্লা জিলা স্কুল এবং ঢাকা কলেজিয়েট স্কুলে সহকারী শিক্ষক ছিলেন। তিনি ইংরেজি, আরবি, ফরাসি ভাষায় সুপন্ডিত ছিলেন।

কাব্যগ্রন্থ 
তার প্রথম কাব্যগ্রন্থ "ভ্রাতৃবিলাপ" ১৯০৩ সালে প্রকাশাতি হয়। ব্যক্তিগত শোকাচ্ছ্বাস থেকে তার কাব্যিক প্রয়াস উৎসারিত হয়। দুর্ঘটনা জনিত কারণে ভাইয়ের অকাল মৃত্যুতে তিনি যে আঘাত পান সেই আর্তির বহিঃপ্রকাশ ঘটেছে কাব্যটিতে। তার দ্বিতীয় কাব্যগ্রন্থ "কাসেম বধ কাব্য" ১৯০৫ সালে প্রকাশিত হয়। তার তৃতীয় কাব্যগ্রন্থ "কবিতাকুঞ্জ" (১৯০৭)। এটি খন্ড কবিতার বই। তার চতুর্থ ও পঞ্চম কাব্যগ্রন্থ যথাক্রমে "জয়নালোদ্ধার কাব্য" (১৯০৭) ও "সোহরাব বধ কাব্য" (১৯০৯) প্রকাশাতি হয়, দু'খানি জাতীয় আখ্যানমূলক কাব্য।

মৃত্যু 
কবি অবসর জীবন গ্রামের বাড়িতেই কাটিয়েছিলেন এবং নিজ গ্রাম সুলতানপুরে ১৯৫৪ সালের, ১৫ই ডিসেম্বর মৃত্যুবরণ করেন। পূর্বপুরুষদের কবরস্থান বুড়াপুকুর পাড়ে তাকে সমাধিস্থ করা হয়।

তথ্যসূত্র 

১৮৭৪-এ জন্ম
১৯৫৪-এ মৃত্যু
১৯শ শতাব্দীর বাঙালি কবি
২০শ শতাব্দীর বাঙালি কবি
চট্টগ্রাম জেলার কবি
বাঙালি কবি
মাদ্রাসা-ই আলিয়া, কলকাতার প্রাক্তন শিক্ষার্থী
মতান্ধতাবাদ

মতান্ধতাবাদ, () অধিবিদ্যাগতভাবে একপেশে, ছকে-বাঁধা ও শিলীভূত চিন্তা, যা কাজ করে অন্ধ মতগুলি নিয়ে। মতান্ধতার ভিত্তি হলো, কোনো কর্তৃত্ব-ক্ষমতায় অন্ধবিশ্বাস এবং অচল-সেকেলে প্রতিজ্ঞাগুলি সমর্থন, সাধারণত ধর্মীয় চিন্তায় চিহ্নিত। শ্রমিক শ্রেণীর আন্দোলনে মতান্ধতার ফলে দেখা দেয় মার্কসবাদের বিকৃতিসাধন, ডানপন্থী ও বামপন্থি সুবিধাবাদ, সংকীর্ণতাবাদ ও রাজনৈতিক হঠকারিতা। মার্কসবাদ-লেনিনবাদ মতান্ধতার মোকাবিলা করে তত্ত্বের সৃষ্টিশীল বিকাশ ও মূর্ত সত্যের দ্বান্দ্বিক নীতি দিয়ে।

ইংরেজি Dogma শব্দটি এসেছে গ্রিক  থেকে "যা একজনের মতামত বা বিশ্বাসকে বোঝায়" এবং এটি গঠন করে  (dokeo), "চিন্তা, ধারণা, কল্পনা". প্রথম শতক থেকেই আইনকানুন অন্যের ওপর প্রয়োগ করতে গুরুত্বের সাথে মতান্ধতা বা গোঁড়ামিকে লাগানো হয়। এটির ইংরেজি বহুবচন হচ্ছে dogmas বা dogmata, যেটি এসেছে গ্রিক  শব্দ থেকে। কার্ল বার্থ রচিত ১৪ খণ্ডের সংজ্ঞা প্রদানকারী neo-orthodoxy'র টেকস্ট গ্রন্থ Church Dogmatics-এ  "dogmatics" শব্দটি systematic theology শব্দটির সমার্থক।

তথ্যসূত্র

বহিঃসংযোগ

Dogma  - Strong's N.T. Greek Lexicon
Il Domani -terribile o radioso? - del Dogma, a book by Enrico Maria Radaelli with a Preface by Roger Scruton and comments by Brunero Gherardini, Alessandro Gnocchi-Mario Palmaro, and Mario Oliveri (Roma 2012)
 Why I agree with the book The Future of Dogma by Enrico Maria Radaelli, by Brunero Gherardini.

সমাজবিজ্ঞান
মতবাদ
দর্শন
রাজনৈতিক পরিভাষা
ধর্মীয় বিশ্বাস ও মতবাদ
ধর্মের জ্ঞানতত্ত্ব
অন্ধবিশ্বাস
খ্রিস্টান পরিভাষা
গ্রিক শব্দ ও বাক্যাংশ
সত্যতা প্রতিপাদন
মূলনীতি
পিরোবাদ
বৈরাগ্যদর্শন
জন এল. হেনেসি

জন লিরয় হেনেসী একজন আমেরিকান কম্পিউটার বিজ্ঞানী এবং শিক্ষাবিদ। তিনি স্ট্যানফোর্ড বিশ্ববিদ্যালয়ের দশম প্রেসিডেন্ট।

জীবনী 
হেনেসী ভিলানোভা বিশ্ববিদ্যালয় থেকে ১৯৭৩ সালে তড়িৎ প্রকৌশলে ব্যাচেলর্স ডিগ্রি অর্জন করেন। তিনি স্টেট ইউনিভার্সিটি অব নিউইয়র্ক অ্যাট স্টোনি ব্রুক থেকে কম্পিউটার বিজ্ঞানে ১৯৭৫ সালে মাস্টার্স ও ১৯৭৭ সালে ডক্টরেট ডিগ্রি অর্জন করেন।  হেনেসী ১৯৭৭ সালে স্ট্যানফোর্ড বিশ্ববিদ্যালয়ের শিক্ষক হিসেবে যোগদান করেন। তিনি ১৯৮৯ থেকে ১৯৯৩ সাল পর্যন্ত স্ট্যানফোর্ড বিশ্ববিদ্যালয়ের কম্পিউটার সিস্টেমস ল্যাবরেটরীর পরিচালক হিসেবে দায়িত্ব পালন করেন। তিনি ১৯৯৪ থেকে ১৯৯৬ সাল পর্যন্ত স্ট্যানফোর্ড বিশ্ববিদ্যালয়ের কম্পিউটার বিজ্ঞানের চেয়ারম্যান এবং ১৯৯৬ থেকে ১৯৯৯ সাল পর্যন্ত স্কুল অব ইঞ্জিনিয়ারিংয়ের ডীনের দায়িত্ব পালন করেন।  ১৯৯৭ সালে তিনি অ্যাসোসিয়েশন ফর কম্পিউটিং মেশিনারির ফেলো হিসেবে নির্বাচিত হন। তিনি গুগল ও সিসকো সিস্টেমস এর বোর্ড সদস্য।  ২০১২ সালে তিনি ইনস্টিটিউট অফ ইলেকট্রিক্যাল অ্যান্ড ইলেকট্রনিক্স ইঞ্জিনিয়ার্স মেডেল অব অনার লাভ করেন।

তথ্যসূত্র 

কম্পিউটার বিজ্ঞানী
১৯৫৩-এ জন্ম
স্ট্যানফোর্ড বিশ্ববিদ্যালয়ের শিক্ষক
আইইইই মেডেল অব অনার বিজয়ী
আইইই জন ভন নিউম্যান মেডেল বিজয়ী
ইনস্টিটিউট অব ইলেকট্রিক্যাল অ্যান্ড ইলেকট্রনিক্স ইঞ্জিনিয়ার্সের সভ্য
আমেরিকান অ্যাকাডেমি অব আর্টস অ্যান্ড সায়েন্সেসের বিশিষ্ট সভ্য
১৯৫২-এ জন্ম
মার্কিন কম্পিউটার বিজ্ঞানী
অ্যাসোসিয়েশন ফর কম্পিউটিং মেশিনারির সভ্য
জীবিত ব্যক্তি
মার্কিন যুক্তরাষ্ট্রের জাতীয় বিজ্ঞান অ্যাকাডেমির সদস্য
ক্যালিফোর্নিয়ার বিজ্ঞানী
টুরিং পুরস্কার বিজয়ী
অ্যালফাবেট ইনকর্পোরেটেডের পরিচালক
বিয়ানীবাজার আদর্শ মহিলা কলেজ

বিয়ানীবাজার আদর্শ মহিলা কলেজ ১৯৯৪ ইং সনে প্রতিষ্ঠিত হয়। বিয়ানীবাজার উপজেলার জলঢুপ এলাকায় বিয়ানীবাজার-বারইগ্রাম সড়কের পশ্চিম পাশে বিয়ানীবাজার আদর্শ মহিলা কলেজ অবস্থিত। উচ্চমাধ্যমিক শ্রেণীতে মানবিক শাখায় পাঠদান কার্যক্রম দিয়ে শুরু হলেও বর্তমানে উচ্চমাধ্যমিকে মানবিক, বিজ্ঞান ও ব্যবসায় শিক্ষাসহ স্নাতক পর্যায়ে BA এবং BSS পাস কোর্সে পাঠদান কার্যক্রম চলছে। মাত্র ৭০ জন ছাত্রী নিয়ে ১৯৯৪ ইং সনে যাত্রা শুরু করলেও বর্তমানে এই কলেজের ছাত্রীসংখ্যা ৭০০। বিয়ানীবাজার এলাকার শিক্ষানুরাগী ব্যক্তিবর্গের বদান্যতায় প্রতিষ্ঠিত এ কলেজে ছাত্রীদের যাতায়াতের সুবিধার্তে পরিবহন পুলে ২টি মিনিবাস ও ১টি মাইক্রোবাস যুক্ত করা হয়েছে।

আব্দুল বাতেন তাপাদার ও অন্যান্য বিশিষ্ট ব্যক্তিবর্গের সহযোগিতায় বিয়ানীবাজার আদর্শ মহিলা কলেজ প্রতিষ্ঠা করেন।

তথ্যসূত্র 

১৯৯৪-এ প্রতিষ্ঠিত শিক্ষাপ্রতিষ্ঠান
জাতীয় বিশ্ববিদ্যালয়, বাংলাদেশের অধিভুক্ত মহাবিদ্যালয়
সিলেট জেলার মহাবিদ্যালয়
স্বৈরতন্ত্র

স্বৈরতন্ত্র, স্বৈরাচার  বা স্বৈরশাসন একটি সরকার ব্যবস্থা যাতে শাসনকর্তা নিরঙ্কুশ ক্ষমতার ধারক। এই শাসনকর্তাকে বলা হয়ে থাকে স্বৈরশাসক, যিনি দেশের জনগণ, সংবিধান, আইনের রীতিনীতি অগ্রাহ্য করে জোর করে ক্ষমতা গ্রহণ করেন এবং রাষ্ট্রীয় প্রতিষ্ঠানকে তার অধীনস্থ করে রাখেন। কিছু প্রকারের রাজতন্ত্র এবং সকল প্রকারের একনায়কতন্ত্র এর অন্তর্ভুক্ত। গণতন্ত্র এবং সামন্তবাদের সঙ্গে একে প্রতিতুলনা করা হয়।

আরও দেখুন 
 একনায়কতন্ত্র

তথ্যসূত্র 

সরকারের রূপ
কর্তৃত্ববাদ
একনায়কতন্ত্র
কদম

কদম, কদম্ব বা বুল কদম (বৈজ্ঞানিক নাম: Anthocephalus indicus) ইংরেজি নাম burflower tree, laran, Leichhardt pine,,kadam।Rubiaceae পরিবারের Neolamarckia গণের বৃক্ষ। যা নীপ নামেও পরিচিত। এ ছাড়া বৃত্তপুষ্প, মেঘাগমপ্রিয়, কর্ণপূরক, ভৃঙ্গবল্লভ, মঞ্জুকেশিনী, পুলকি, সর্ষপ, প্রাবৃষ্য, ললনাপ্রিয়, সুরভি, সিন্ধুপুষ্পও কদমের নাম। বর্ষার দূত বলা হয় কদম ফুল কে।

আদি নিবাস 
বাংলাদেশ, ভারত এর উষ্ণ অঞ্চল, চীন, মালয় কদমের আদি নিবাস।

বর্ণনা 

দীর্ঘাকৃতি, বহুশাখাবিশিষ্ট বিশাল বৃক্ষ বিশেষ এবং এর ফুল। রূপসী তরুর মধ্যে অন্যতম হচ্ছে কদম। কদমের কাণ্ড সরল, উন্নত, ধূসর থেকে প্রায় কালো এবং বহু ফাটলে রুক্ষ, কর্কশ। শাখা অজস্র এবং ভূমির সমান্তরালে প্রসারিত। পাতা হয় বড় বড়, ডিম্বাকৃতি, উজ্জ্বল-সবুজ, তেল-চকচকে এবং বিন্যাসে বিপ্রতীপ। উপপত্রিকা অত্যন্ত স্বল্পস্থায়ী বিধায় পরিণত পাতা অনুপপত্রিক। বোঁটা খুবই ছোট। নিবিড় পত্রবিন্যাসের জন্য কদম ছায়াঘন। শীতে কদমের পাতা ঝরে এবং বসন্তে কচি পাতা গজায়। সাধারণত পরিণত পাতা অপেক্ষা কচি অনেকটা বড়। কদমের কচি পাতার রঙ হালকা সবুজ। কদমের একটি পূর্ণ মঞ্জরিকে সাধারণত একটি ফুল বলেই মনে হয়। কদম ফুল দেখতে বলের মতো গোল, মাংসল পুষ্পাধারে অজস্র সরু সরু ফুলের বিকীর্ণ বিন্যাস। পূর্ণ প্রস্ফুটিত মঞ্জরির রঙ সাদা-হলুদে মেশানো হলেও হলুদ-সাদার আধিক্যে প্রচ্ছন্ন। প্রতিটি ফুল খুবই ছোট, বৃতি সাদা, দল হলুদ, পরাগচক্র সাদা এবং বহির্মুখীন, গর্ভদণ্ড দীর্ঘ। ফল মাংসল, টক এবং বাদুড় ও কাঠবিড়ালীর প্রিয় খাদ্য। ওরাই বীজ ছড়ানোর বাহন।

ব্যবহার্য অংশ 
গাছের বৃদ্ধি অত্যন্ত দ্রুত বলে জ্বালানিকাঠের জন্য রোপণ উত্তম। কাঠ খুবই নরম তাই দারুমূল্য নিকৃষ্ট হলেও সাদা, নরম কাঠ বাক্স-পেটরা ও অন্যান্য কাজে ব্যবহার্য।

ঔষধি ব্যবহার 
কদম গাছের ছাল জ্বরের ঔষধ হিসেবেও উপকারী। কদম পাতার রস কৃমি দূর করে তবে বেশি খেলে বমি হতে পারে।

তথ্যসূত্র

বহিঃসংযোগ 

 The sacred fig tree and the North star
 Krishna, the Gopi girls and the Kadamba Tree - "Chir-Harana" or "Vastraharan Lila"
 Mythical Trees and Deities
 The Hindu
 USDA database
 ARS-GRIN database

গাছ
বৃক্ষ
উদ্ভিদ
বাংলাদেশের উদ্ভিদ
ঔষধি উদ্ভিদ
ভারতের উদ্ভিদ
চীনের উদ্ভিদ
নেপালের উদ্ভিদ
নিউ গিনির বৃক্ষ
হিন্দুধর্মের পবিত্র বৃক্ষ
১৮২৪-এ বর্ণিত উদ্ভিদ
ফুল
টমাস আকুইনাস

সেন্ট টমাস আকুইনাস ( ; রাক্কাসেক্কা, ১২২৫ – ফোসসানোভা, ৭ই মার্চ, ১২৭৪) ইতালির নেপলসে জন্মগ্রহণ করেন। তিনি ছিলেন একজন ক্যাথলিক ধর্মবেত্তা এবং সন্নাসীপন্থি যাজক। মধ্যযুগে রাষ্ট্রনীতিক দর্শনের প্রধান ব্যাখ্যাদাতা ছিলেন তিনি। তার রচনার মধ্যে সুমমা থিওলজিকা ইতিহাসে বিখ্যাত হয়ে আছে। তিনি এরিস্ততলের পলিটিক্স-এর উপর আলোচনামূলক একখানা গ্রন্থ রচনা করেন এবং এরিস্ততলীয় দর্শনের সঙ্গে খ্রিস্টীয় ধর্মতত্ত্বের সমন্বয় সাধন করেন।

ধর্ম সম্পর্কে দৃষ্টিভঙ্গি
মধ্যযুগে ইসলামের সঙ্গে ধর্মীয় যুদ্ধের মাধ্যমে ইউরোপ প্লেটো-এরিস্টটলের রচনাবলীর আরবি অনুবাদের সাক্ষাত পরিচয় লাভ করেছে। সেই প্রেক্ষাপটে আকুইনাস যুক্তির ভিত্তিতে ধর্মকে গ্রহণীয় করে তোলার চেষ্টা করেন। তার আলোচনায় রাষ্ট্রীয় সমস্যাসমূহের আলোচনাও কিছুটা বৈজ্ঞানিক আলোচনার রূপ পরিগ্রহ করে।

মৃত্যু
তিনি শিক্ষার জন্য প্যারিসে অবস্থান কালে আলবার্ট দ্য গ্রেট-এর শিষ্যত্ব গ্রহণ করেন। তিনি  তিনি ১২৭৪ সালে মৃত্যুবরণ করেন।

তথ্যসূত্র

বহিঃসংযোগ

জীবনী 
 St. Thomas Aquinas (pdf ) biography from Fr. Alban Butler's Lives of the Saints

তাঁর চিন্তাধারা 
 Instituto Teológico São Tomás de Aquino (Portuguese)
 On the legend of St. Albert's automaton
 Aquinas on Intelligent Extra-Terrestrial Life
 Poetry of St. Thomas Aquinas
 Biography and ideas at SWIF/University of Bari/Italy

টমাসের 
 
 Corpus Thomisticum – his complete works in 
 Summa contra Gentiles
 Summa Theologica
 The Principles of Nature 

 
১২২৫-এ জন্ম
১২৭৪-এ মৃত্যু
১৩শ শতাব্দীর খ্রিস্টান সন্ত
১৩শ শতাব্দীর লাতিন লেখক
১৩শ শতাব্দীর দার্শনিক
আ্যরিস্টটলীয় দর্শন
ডক্টর অব দ্যা চার্চ
ইতালীয় আভিজাত্য
ইতালীয় দার্শনিক
রোমান ক্যাথলিক দার্শনিক
ইতালীয় রোমান ক্যাথলিক ধর্মতত্ত্ববিদ
রোমান ক্যাথলিক লেখক
স্কলাস্টিক দার্শনিক
মধ্যযুগীয় ইতালীয় সেন্ট
অ্যাঙ্গলিকান সাধু
নাস্তিকতার সমালোচক
প্যারিস বিশ্ববিদ্যালয়ের প্রাক্তন শিক্ষার্থী
সওয়াদ ইদ সালেম

সওয়াদ ইদ সালেম (জন্ম ৬ই জানুয়ারি ১৯৭৯ মেচেরিয়াতে) একজন আলজেরীয় দূরপাল্লার দৌড়বীর। তার পছন্দের বিভাগ হল অর্ধ-ম্যারাথন ও ম্যারাথন। ১০০০০মিটার বিভাগে তিনি স্বর্ণপদক জেতেন ২০০০ সালের দৌড়বাজীতে আফ্রিকান চ্যাম্পিয়নশিপে ও ২০০৫ সালের দৌড়বাজীতে ভূমধ্যসাগরীয় গেমসে। ২০০৭ সারা আফ্রিকা গেমসে তিনি অর্ধ-ম্যারাথনে জয়ী হন। ৩০০০মিটার থেকে ম্যারাথন পর্যন্ত সকল বিভাগের মহিলাদের দৌড়বাজীতে আলজেরীয় রেকর্ড সালেমের দখলে।

১৯৯৭ সালে IAAF বিশ্ব ক্রস-কান্ট্রি চ্যাম্পিয়নশিপের জুনিয়র স্তরে তিনি প্রথমবারের জন্য আন্তর্জাতিক প্রতিযোগিতায় অংশ নেন। সেখানে তিনি ৯৮তম স্থান অধিকার করেন। ২০০০ এবং ২০০৩ IAAF বিশ্ব অর্ধ-ম্যারাথন চ্যাম্পিয়নশিপ তাকে প্রথম পঞ্চাশজনে নিয়ে আসে। ৫০০০ মিটার দৌড়ে তিনি ২০০৩ বিশ্ব চ্যাম্পিয়নশিপ ও ২০০৪ গ্রীষ্মকালীন অলিম্পিকে অংশগ্রহণ করলেও কোনোটিতেই তিনি হিটের বেশি এগোতে পারেননি।

ইউনিভার্সিয়াড ক্রস-কান্ট্রি জেতার পর, সালেম ২০০৬ সাল থেকে ম্যারাথন দৌড়ে অংশ নেওয়া শুরু করেন ও শীঘ্রই তিনি সাফল্যের মুখ দেখেন। থেসালোনিকিতে অনুষ্ঠিত ২০০৬ সালের আলেক্সান্ডার দ্য গ্রেট ম্যারাথন প্রতিযোগিতায় তিনি জয়ী হন। এরপর ১৮ই মার্চ, ২০০৭ সালে অনুষ্ঠিত ১৩তম রোম ম্যারাথনেও তিনি জয় লাভ করেন। শুধু তাই নয়, ২:২৫:০৮ সময়ে তিনি এই প্রতিযোগিতায় নতুন রেকর্ডও স্থাপন করেন। ২০০৮ গ্রীষ্মকালীন অলিম্পিকে তিনি ম্যারাথনে ২:২৮:২৯ সময়ে ৯ম স্থান অধিকার করেন।

তথ্যসূত্র

বহিঃসংযোগ 
 

১৯৭৯-এ জন্ম
জীবিত ব্যক্তি
Algerian long-distance runners
Algerian athletes
Athletes (track and field) at the 2004 Summer Olympics
২০০৮ গ্রীষ্মকালীন অলিম্পিকে মল্লক্রীড়াবিদ (ট্র্যাক অ্যান্ড ফিল্ড)
Olympic athletes of Algeria
আলজেরিয়ার অলিম্পিক ক্রীড়াবিদ
২০০৪ গ্রীষ্মকালীন অলিম্পিকে মল্লক্রীড়াবিদ (ট্র্যাক অ্যান্ড ফিল্ড)
২০১২ গ্রীষ্মকালীন অলিম্পিকে মল্লক্রীড়াবিদ (ট্র্যাক অ্যান্ড ফিল্ড)
২০১৬ গ্রীষ্মকালীন অলিম্পিকে মল্লক্রীড়াবিদ (ট্র্যাক অ্যান্ড ফিল্ড)
মল্লক্রীড়ায় ডোপিং মামলা
২১শ শতাব্দীর আলজেরীয় ব্যক্তি
ডেট্রয়েট মেট্রোপলিটন বিমানবন্দর

ডেট্রয়েট মেট্রোপলিটন বিমানবন্দর () স্থানীয়ভাবে মেট্রো বিমানবন্দর নামে পরিচিত, যা ৬,৭০০ একর (১০.৫ বর্গ মাইল) জায়গা জুড়ে গড়ে ওঠা মিশিগানের আন্তর্জাতিক বিমানবন্দর। এই বিমানবন্দর রোমুলাস (Romulus), মিশিগানে অবস্থিত যা ডেট্রয়েটের এক বিশেষ অঞ্চল। এটি ডেল্টা এয়ারলাইন্সের দ্বিতীয় বৃহত্তম বিমান ঘাঁটি। এটি ডেট্রয়েট মেট্রোপলিটন ভ্রমণের অন্যতম প্রবেশদ্বার। ২০১০ সালের হিসেব অনুযায়ী এই বিমানবন্দর যুক্তরাষ্ট্রের ১৬ নম্বর এবং বিশ্বের ২৪ নম্বর বিমানবন্দর। এই বিমানবন্দর থেকে বিশ্বের ১৬০ জায়গায় বিমান আসা যাওয়া করে।

ইতিহাস 
ওয়েন কাউন্টি কর্তৃপক্ষ ১৯২৭ সালে শহরের পশ্চিম প্রান্তে একটি নতুন বিমানবন্দর বানানোর কথা ভাবনা-চিন্তা শুরু করে, পরের বছর তারা মিডলবেল্ট এবং উইক রোডের সংযোগস্থলে ১ বর্গ মাইল জমি ক্রয় করে, যেই অংশটি বর্তমান বিমানবন্দর এর উত্তর-পূর্ব অংশ। নির্মাণ শেষ হয় ১৯২৯ সালে এবং প্রথম বিমান চলাচল আরম্ভ হয় ২২ ফেব্রুয়ারি, ১৯৩০ সালে। সেই বছরেই, থম্পসন (Thompson) বিমান কর্পোরেশন, আমেরিকান এয়ারলাইনস এর এক অগ্রদূত, ওয়েন কাউন্টি থেকে সেবা উদ্বোধন করে। ১৯৩১ থেকে ১৯৪৫ পর্যন্ত, এয়ারপোর্ট মিশিগান ন্যাশনাল গার্ড অপারেশন সেনাবাহিনীর এয়ার ফোর্স দ্বারা অধিগৃহীত ছিল। দ্বিতীয় বিশ্বযুদ্ধের সময় এটি ছিল রোমুলাস (Romulus) আর্মি বিমানঘাঁটি নামে। ১৯৫৬ একটি বিশেষ বছর হিসেবে চিহ্নিত। আমেরিকান বিমান থেকে ডেট্রয়েটে-ওয়েন চালু স্থানপরিবর্তন একমত এবং অক্টোবর ১৯৫৮ সালে তাই করেনি, চার অন্যান্য বাহক দ্বারা শীঘ্রই পরে অনুষঙ্গী. উপরন্তু, সিভিল এভিয়েশন অ্যাডমিনিস্ট্রেশন (ফেডেরাল এভিয়েশন সংস্থা হিসাবে বর্তমানে দ্বারা পরিচিত) ঘোষণা ডেত্রোয্ৎ-ওয়েন আমেরিকান বিমান বন্দর থেকে নতুন দূরগামী রাডার সরঞ্জাম প্রাপ্ত প্রথম দলের অন্তর্ভুক্তি যে বছর, এয়ারপোর্ট প্রথম অন্তর্দেশীয় এয়ারপোর্টে হত্তয়া সক্রিয় মার্কিন যুক্তরাষ্ট্রে প্রত্যয়িত জেট বিমান অভিযানের জন্য. আবার 1958, L.C. স্মিথ (দক্ষিণ) টার্মিনাল থেকে নতুন বাহক মিটমাট করা সম্পন্ন, এবং এয়ারপোর্ট এর বর্তমান নাম দেওয়া হয়। পরবর্তী দশকে অবশিষ্ট বৃক্ষবিশেষ এ যাত্রী ট্রাফিক ধীরে ধীরে মেট্রো বিমানবন্দর চালানোর জন্য স্থানান্তর, এবং উত্তর টার্মিনাল (পরে Davey টার্মিনাল নামে নামকরণ) থেকে নতুন আগমন মিটমাট করার কাজ হয়।

যাত্রী বিমান শাখা প্রশাখা

অন্যান্য নাম 
সরকারি নাম ছাড়াও এই বিমানবন্দর-এর আরো বেশ কয়েকটি নাম রয়েছে, যথা:
 ডেট্রয়েট মেট্রোপলিটান ওয়েন কান্ট্রি বিমানবন্দর
 ডেট্রয়েট মেট্রো বিমানবন্দর
 মেট্রো বিমানবন্দর (স্থানীয় ভাবে)
 DTW যার মানে ডেট্রয়েট ওয়েন

তথ্যসূত্র

বহিঃসংযোগ

 ডেট্রয়েট মেট্রোপলিটন বিমানবন্দর 

আন্তর্জাতিক বিমানবন্দর
যুক্তরাষ্ট্রের বিমানবন্দর
১৯৩০-এ প্রতিষ্ঠিত বিমানবন্দর
মরিস ভিনসেন্ট উইলকিস

মরিস ভিনসেন্ট উইলকিস একজন ব্রিটিশ কম্পিউটার বিজ্ঞানী।

শিক্ষাজীবন 
উইলকিস কেমব্রিজ বিশ্ববিদ্যালয়ের সেন্ট জন'স কলেজে ১৯৩১ থেকে ১৯৩৪ সাল পর্যন্ত গণিত নিয়ে পড়াশোনা করেন। তিনি ১৯৩৬ সালে মাস্টার্স ও ১৯৩৭ সালে ডক্টরেট ডিগ্রি লাভ করেন।

অবদান 
উইলকিস ব্রিটিশ কম্পিউটার সোসাইটির প্রতিষ্ঠাতা এবং এর প্রথম প্রেসিডেন্ট (১৯৫৭-১৯৬০)।

সম্মাননা 
 ডিস্টিংগুইশড ফেলো অব দ্য ব্রিটিশ কম্পিউটার সোসাইটি
 ফেলো অব দ্য রয়েল অ্যাকাডেমী অব ইঞ্জিনিয়ারিং
 ফেলো অব দ্য রয়েল সোসাইটি, ১৯৫৬

তথ্যসূত্র

বহিঃসংযোগ 

 Oral history interview with David J. Wheeler, Charles Babbage Institute, University of Minnesota. Wheeler was a research student under Wilkes at the University Mathematical Laboratory at Cambridge from 1948–51. Wheeler discusses the EDSAC project, the influence of EDSAC on the ILLIAC, the ORDVAC, and the IBM 701 computers, as well as visits to Cambridge by Douglas Hartree, Nelson Blackman (of ONR), Peter Naur, Aad van Wijngarden, Arthur van der Poel, Friedrich Bauer, and Louis Couffignal.
 Listen to an oral history interview with Maurice Wilkes – recorded in June 2010 for An Oral History of British Science  at the British Library

১৯১৩-এ জন্ম
২০১০-এ মৃত্যু
কম্পিউটার প্রকৌশলী
আইইই জন ভন নিউম্যান মেডেল বিজয়ী
ফ্যারাডে পদক বিজয়ী
ব্রিটিশ কম্পিউটার বিজ্ঞানী
ইংরেজ পদার্থবিজ্ঞানী
রয়েল সোসাইটির সভ্য
অ্যাসোসিয়েশন ফর কম্পিউটিং মেশিনারির সভ্য
নাইটস ব্যাচেলর
টুরিং পুরস্কার বিজয়ী
অ্যালেন নেওয়েল

অ্যালেন নেওয়েল (১৯ মার্চ ১৯২৭ - ১৯ জুলাই ১৯৯২) একজন কম্পিউটার বিজ্ঞানী। তার জন্ম এসান ফ্রান্সিস্কো-তে ১৯২৭ খ্রিষ্টাব্দের ১৯ মার্চ।

শিক্ষাজীবন 
নেওয়েল ১৯৪৯ সালে স্ট্যানফোর্ড বিশ্ববিদ্যালয় থেকে ব্যাচেলর্স ডিগ্রি লাভ করেন।

পুরস্কার ও সম্মাননা 
 1971 — John Danz Lecturer, University of Washington
 1971 — Harry Goode Memorial Award, American Federation of Information Processing Societies
 1972 — Elected to member of the United States National Academy of Sciences
 1972 — Elected to Fellow of the American Academy of Arts and Sciences
 ১৯৭৫ — টুরিং পুরস্কার (with Herbert A. Simon), Association for Computing Machinery
 1976-77 — Guggenheim Fellowship, John Simon Guggenheim Memorial Foundation
 1979 — Alexander C. Williams Jr. Award (with William C. Biel, Robert Chapman and John L. Kennedy), Human Factors Society
 1980 — Elected to member of the United States National Academy of Engineering
 1980 — First President, American Association for Artificial Intelligence
 1981 — Charter recipient of the Computer Pioneer Award from the IEEE Computer Society
 1985 — Distinguished Scientific Contribution Award, American Psychological Association
 1986 — সম্মানসূচক ডক্টর অব সায়েন্স, পেন্সিলভানিয়া বিশ্ববিদ্যালয়
 1987 — William James Lectures, Harvard University
 1989 — Award for Research Excellence, International Joint Conference on Artificial Intelligence
 1989 — Doctor in the Behavioral and Social Sciences (Honorary), University of Groningen, The Netherlands
 1989 — William James Fellow Award (charter recipient), American Psychological Society
 1990 — IEEE Emanuel R. Piore Award
 1990 — IEEE W.R.G. Baker Prize Paper Award
 ১৯৯২ — U.S. ন্যাশনাল মেডেল অব সায়েন্স
 1992 — The Franklin Institute’s Louis E. Levy Medal

মৃত্যু 
তিনি পিটসবার্গ-এ ১৯৯২-এর ১৯ জুলাই মৃত্যুবরণ করেন।

তথ্যসূত্র 

কম্পিউটার বিজ্ঞানী
মনোবিজ্ঞানী
১৯২৭-এ জন্ম
১৯৯২-এ মৃত্যু
স্ট্যানফোর্ড বিশ্ববিদ্যালয়ের প্রাক্তন শিক্ষার্থী
প্রিন্সটন বিশ্ববিদ্যালয়ের প্রাক্তন শিক্ষার্থী
কার্নেগী মেলন বিশ্ববিদ্যালয়ের প্রাক্তন শিক্ষার্থী
কার্নেগী মেলন বিশ্ববিদ্যালয়ের শিক্ষক
টুরিং পুরস্কার বিজয়ী
ন্যাশনাল মেডেল অফ সাইন্স বিজয়ী
মার্কিন যুক্তরাষ্ট্রের জাতীয় বিজ্ঞান অ্যাকাডেমির সদস্য